रात में मरीजों को नहीं मिलती है दवाइयां
सरकारद्वारा मरीजों को दवाइयां उपलब्ध करवाने के लिए चाहे कितनी ही योजनाएं शुरू की हैं लेकिन मरीजों को आज भी दवाइयों के लिए चक्कर लगाने पड़ रहे हैं। ऐसे में परेशान मरीज तथा उनके परिजन चिकित्सालय में आधे से ज्यादा समय तो दवाइयों की पूर्ति करते हुए नजर आते हैं। रात्रि के समय यह परेशानी बढ़ जाती है क्योंकि अस्पताल में लगी दवाइयों की दुकानें चिकित्सकों के जाने के साथ ही बंद हो जाती है। स्थानीय चिकित्सकों के पास उसे जोधपुर रैफर करने के अलावा और कोई दूसरा रास्ता नहीं होता। जिसके चलते रात्रि में परिजनों को अस्पताल की कोई सुविधा नहीं मिल पाती है।
रात्रिमें सभी दुकानें रहती हैं बंद
मरीजोंको निशुल्क दवाइयां उपलब्ध करवाने के लिए चिकित्सालय द्वारा कुल तीन दुकानें खोली गई हैं। लेकिन सभी दुकानें बंद होने के कारण आमजन को परेशानी उठानी पड़ रही है। अस्पताल में से चिकित्सकों के जाने के साथ ही यह सभी दुकानें बंद हो जाती है। जिसके चलते मरीजों को निजी दुकानों से महंगे दामों में दवाइयां खरीदनी पड़ रही है।
^चिकित्सालय में निशुल्क दवाइयां स्टॉक में हैं। रात्रि में कोई मरीज आता है तो इस स्टॉक में से दवाइयां दे दी जाती हैं। अगर दवाइयां नहीं होती तो परिजनों द्वारा अन्य जगहों से दवाईयों की व्यवस्था की जाती है। डॉ.मोहम्मद याकूब, चिकित्सा प्रभारी, राजकीय अस्पताल पोकरण
पोकरण. शहर स्थित अस्पताल में रात्रि में नहीं मिलती चिकित्सा सुविधा।
hin_Deva hin_Deva hin_Deva hin_Deva hin_Deva hin_Deva